Невядома, ці Шабека сам папрасіўся на ўсходні факультэт, ці быў накіраваны туды. Другі варыянт больш верагодны, бо пазней калегі будуць ставіць Шабеку ў віну ляноту і кепскае веданне японскай мовы. Але пашыраць колькасць савецкіх агентаў у Японіі было неабходна — японскія спецслужбы актыўна развівалі працу ў СССР і рыхтаваліся да вайны з камуністамі. Таму маладога і перспектыўнага чэкіста з вялікім досведам аператыўнай працы і вырашылі накіраваць у знешнюю выведку.